cyanic-selkie/wikianc huggingface dataset:
Καταγραφή κίνησης
Η καταγραφή κίνησης (αγγλικά: motion capture, συντομογραφία: mo-cap, γνωστή και ως σύλληψη κίνησης) είναι η διαδικασία της εγγραφής της κίνησης ενός ανικειμένου ή ανθρώπου. Χρησιμοποιείται στον στρατό, την ψυχαγωγία, τον αθλητισμό, την ιατρική, την επαλήθευση της μηχανικής όρασης και τη ρομποτική. Στη διαδικασία ανάπτυξης ταινιών και βιντεοπαιχνιδιών έγκειται στην εγγραφή των δράσεων των ανθρώπων ηθοποιών, και τη χρήση αυτής της πληροφορίας για την κίνηση των μοντέλων των ψηφιακών χαρακτήρων σε τρισδιάστατο ή δισδιάστατο animation. Όταν περιλαμβάνονται το πρόσωπο και τα δάχτυλα ή ήπιες εκφράσεις, συχνά ονομάζεται σύλληψη ερμηνείας (performance capture). Σε πολλούς τομείς, η σύλληψη κίνησης συχνά ονομάζεται παρακολούθηση κίνησης (motion tracking), αλλά στην κινηματογράφηση και τα βιντεοπαιχνίδια, η παρακολούθηση κίνησης συνήθως αναφέρεται περισσότερο στην τεχνική κινηματογράφισης, match moving.
Παραπομπές
Κατηγορία:3D γραφικά υπολογιστή Κατηγορία:Συσκευές εισόδου Η/Υ
Κωνστάντιος & Ευριπίδης Τραχωνίου
Ο Κωνστάντιος & Ευριπίδης Τραχωνίου ήταν κυπριακή ποδοσφαιρική ομάδα με έδρα το Τραχώνι της επαρχίας Λεμεσού. Η ομάδα ιδρύθηκε το 1966. Χρώματα της ομάδας είναι το μαύρο, το άσπρο, το μπλε και το γκρίζο. Έδρα της ομάδας είναι το Κοινοτικό Στάδιο Τραχωνίου.
Ιστορία
Ο Κωνστάντιος & Ευριπίδης Τραχωνίου ιδρύθηκε το 1966. Μέχρι το 2008 αγωνιζόταν στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 2008 κέρδισε το πρωτάθλημα ένταξης ΣΤΟΚ και συνάμα την ένταξη του στην Κυπριακή Ομοσπονδία Ποδοσφαίρου (ΚΟΠ) και στη Δ΄ κατηγορία.
Παρέμεινε στη Δ΄ κατηγορία για πέντε περιόδους. Την περίοδο 2012-13 κατέκτησε την τέταρτη θέση του πρωταθλήματος και προβιβάστηκε στη Γ΄ κατηγορία. Την περίοδο 2013-14 τερμάτισε στην τελευταία θέση του πρωταθλήματος Γ΄ κατηγορίας και υποβιβάστηκε στη Δ΄ κατηγορία. Το 2014, μετά το τέλος του πρωταθλήματος, αποχώρησε από την ΚΟΠ λόγω οικονομικών προβλημάτων. Συνεχίσε στις διοργανώσεις της ΠΑΑΟΚ. . Το 2018 ανέστειλε την λειτουργία του.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λεμεσού Κατηγορία:Ιδρύσεις ποδοσφαιρικών ομάδων το 1966 Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Τραχώνι Λεμεσού
Εζεκίας Παπαϊωάννου
Ο Εζεκίας Παπαϊωάννου ήταν Ελληνοκύπριος πολιτικός. Διετέλεσε Γενικός Γραμματέας του ΑΚΕΛ και βουλευτής.
Βιογραφικά στοιχεία
Ο Εζεκίας Παπαϊωάννου γεννήθηκε στο Κελλάκι στις 8 Οκτωβρίου 1908. Ομιλούσε, πέρα από την ελληνική, την αγγλική γλώσσα. Ήταν επαγγελματικό στέλεχος του ΑΚΕΛ.
Φοίτησε στην Αμερικανική Ακαδημία Λάρνακας, αλλά το τελευταίο έτος φοίτησε στην Αγγλική Σχολή Λευκωσίας. Μετά την αποφοίτηση του εργάστηκε ως μεταλλωρύχος στα μεταλλεία της Σκουριώτισσας και ως εργάτης στο λιμάνι του Πειραιά. Το 1930 μετακόμισε στη Μεγάλη Βρετανία όπου και συνδέθηκε αρχικά με ομάδες Κυπρίων φοιτητών του Λονδίνου και ακολούθως με το Κομμουνιστικό Κόμμα Μεγάλης Βρετανίας. Την ίδια περίοδο ήταν ιδρυτικό μέλος του Συνδέσμου Κυπριακών Υποθέσεων, ο οποίος ζητούσε την αποχώρηση των Βρετανών από την Κύπρο.
Ισπανικός εμφύλιος
Συμμετέχοντας σε μια διαδήλωση υποστήριξης των Ισπανικών Δημοκρατικών Δυνάμεων στο Λονδίνο, αποφασίζει να ανταποκριθεί στο κάλεσμα για κατάταξη εθελοντών στον ισπανικό εμφύλιο που θα πολεμούσαν στο πλευρό των Δημοκρατικών Δυνάμεων. Συμμετείχε στον πόλεμο και τραυματίστηκε στη μάχη της Κόρντοβας, οπόταν και αναγκάστηκε να επιστρέψει στο Λονδίνο.
Β΄ Παγκόσμιος Πόλεμος
Όταν ξεκίνησε ο Β΄ Παγκόσμιος Πόλεμος θέλησε να πολεμήσει εναντίον των δυνάμεων του Άξονα, αλλά απορρίφθηκε λόγω της μόνιμης βλάβης που είχε υποστεί στον ισπανικό εμφύλιο. Ωστόσο, κατάφερε να ενταχθεί στην αεροπορική άμυνα.
Πολιτική διαδρομή
Όταν τελείωσε ο πόλεμος επέστρεψε στην Κύπρο και ανέλαβε τη Διεύθυνση του Δημοκράτη (1946). Το 1947 εξελέγη Κεντρικός Οργανωτικός Γραμματέας του ΑΚΕΛ. Το 1949 εκλέχτηκε Γενικός Γραμματέας της Κεντρικής Επιτροπής του ΑΚΕΛ, στο 6ο συνέδριο του κόμματος και το 1953 διεκδίκησε το αξίωμα του Δημάρχου Λευκωσίας, ωστόσο ηττήθηκε από τον Θεμιστοκλή Δέρβη.
Το 1955 το ΑΚΕΛ κηρύχθηκε παράνομο από την βρετανική διοίκηση της Κύπρου. Ο Παπαϊωάννου ήταν ανάμεσα στα 134 μέλη του κόμματος που συνελήφθησαν και φυλακίστηκαν. Απέδρασε με τη βοήθεια των συντρόφων του από το ΑΚΕΛ.
Παπαϊωάννου και ΕΟΚΑ
Το 1955, όταν ξέσπασε ο αγώνας της ΕΟΚΑ εναντίον της βρετανικής κυριαρχίας στην Κύπρο, ο Παπαϊωάννου, με την ιδιότητα του γ.γ. του ΑΚΕΛ, κατηγόρησε από τον κομματικό ραδιοσταθμό του ΚΚΕ, "Ελεύθερη Ελλάδα" την ΕΟΚΑ, τον αρχιεπίσκοπο Μακάριο και την ελληνική κυβέρνηση Παπάγου. Το 1957, η στάση του ΑΚΕΛ έναντι της ΕΟΚΑ αναθεωρήθηκε, κυρίως διότι ενδιάμεσα η οργάνωση είχε παρουσιάσει σοβαρή δράση και είχε αποκτήσει λαϊκή βάση, ενώ τα επόμενα χρόνια, η αρχική στάση του Παπαϊωάννου, καθώς και οι απαξιωτικοί χαρακτηρισμοί έναντι της ΕΟΚΑ, επικρίθηκαν έντονα από στελέχη του ΑΚΕΛ (όπως οι Ανδρέας Ζιαρτίδης και Ανδρέας Φάντης ).
Κοινοβουλευτική πορεία
Το 1959 ο Παπαϊωάννου και το ΑΚΕΛ είχαν διαφωνήσει με τις συμφωνίες Ζυρίχης-Λονδίνου, «υποστηρίζοντας ότι ήταν ανεφάρμοστες και εγκυμονούσαν σοβαρούς κινδύνους». Μετά την ανακήρυξη της Κυπριακής Δημοκρατίας το 1960, ο Παπαϊωάννου εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Λευκωσίας με το ΑΚΕΛ για την Α΄ Κοινοβουλευτική Περίοδο. Επανεξελέγη βουλευτής στις Βουλευτικές εκλογές του 1970 στην Εκλογική Περιφέρεια Λεμεσού για την Β΄ Κοινοβουλευτική Περίοδο. Ακολούθησε επανεκλογή του στις βουλευτικές εκλογές του 1976 για την Γ΄ Κοινοβουλευτική Περίοδο, στις βουλευτικές εκλογές του 1981 για την Δ΄ Κοινοβουλευτική Περίοδο και στις βουλευτικές εκλογές του 1985 για την Ε΄ Κοινοβουλευτική Περίοδο. Μετά τις εκλογές του 1985 διεκδίκησε την προεδρία της Βουλής των Αντιπροσώπων, αλλά δεν εξελέγη καθώς υποστηρίχτηκε μόνο από το κόμμα του.
Βουλευτικές εκλογές
Ο Παπαϊωάννου ήταν επικεφαλής του ΑΚΕΛ σε έξι βουλευτικές εκλογές. Στις πρώτες βουλευτικές εκλογές του 1960 ίσχυε το πλειοψηφικό σύστημα. Λόγω αυτού του συστήματος, το ΑΚΕΛ πήρε μόνο 5 έδρες παρόλο που εξασφάλισε ποσοστό 35%. Το ίδιο συνέβη και στις βουλευτικές εκλογές του 1970 όπου πήρε 9 έδρες παρόλο που είχε έρθει πρώτο κόμμα με ποσοστό 39,80%. Στις βουλευτικές εκλογές του 1976 το ΑΚΕΛ κατήλθε στις εκλογές με κοινό συνδυασμό με ΔΗΚΟ και ΕΔΕΚ. Τα τρία κόμματα εξασφάλισαν όλες τις έδρες. Το ΑΚΕΛ είχε εννέα δικούς του υποψήφιους.
Ο πίνακας που ακολουθεί παρουσιάζει το αποτέλεσμα των εκλογών στις οποίες επικεφαλής του κόμματος ήταν ο Εζεκίας Παπαϊωάννου.
Προεδρικές εκλογές
Ως επικεφαλής του ΑΚΕΛ οδήγησε το κόμμα σε έξι εκλογικές αναμετρήσεις για την ανάδειξη προέδρου της Δημοκρατίας. Στις προεδρικές εκλογές του 1959 το ΑΚΕΛ υποστήριξε τον Ιωάννη Κληρίδη, ο οποίος εξασφάλισε ποσοστό 32,92% έναντι 66,29% του Αρχιεπισκόπου Μακαρίου Γ΄. Στις προεδρικές εκλογές του 1968 και στις προεδρικές εκλογές του 1973 υποστήριξε τον Αρχιεπίσκοπο Μακάριο Γ΄. Μετά τον θάνατο του Αρχιεπισκόπου Μακαρίου Γ΄ το 1977 θα διεξάγονταν αναπληρωματικές εκλογές αλλά τα κόμματα συμφώνησαν στην εκλογή του Σπύρου Κυπριανού άνευ ανθυποψηφίου. Χωρίς ανθυποψήφιο εκλέχτηκε ο Σπύρος Κυπριανού και στις προεδρικές εκλογές του 1978. Στις προεδρικές εκλογές του 1983 το ΑΚΕΛ υποστήριξε τον Σπύρο Κυπριανού ο οποίος και εξελέγη.
Διαδοχή και θάνατος
Ο Εζεκίας Παπαϊωάννου απεβίωσε στις 10 Απριλίου 1988, εξακολουθώντας να κατέχει τη θέση του γενικού γραμματέα του ΑΚΕΛ. Πριν το θάνατο του είχε επιλέξει τον διάδοχο του στην ηγεσία του ΑΚΕΛ, τον Δημήτρη Χριστόφια. Η διαδοχή έγινε μετά τον θάνατο του Εζεκία Παπαϊωάννου καθώς ο ίδιος δεν πρόλαβε να την ολοκληρώσει.
Εξωτερικοί σύνδεσμοι
Κατηγορία:Βουλευτές εκλεγμένοι με το ΑΚΕΛ Κατηγορία:Βουλευτές Λευκωσίας Κατηγορία:Βουλευτές Λεμεσού Κατηγορία:Γενικοί Γραμματείς του ΑΚΕΛ Κατηγορία:Βουλευτές Α΄ Κοινοβουλευτικής Περιόδου (Κύπρος) Κατηγορία:Βουλευτές Β΄ Κοινοβουλευτικής Περιόδου (Κύπρος) Κατηγορία:Βουλευτές Γ΄ Κοινοβουλευτικής Περιόδου (Κύπρος) Κατηγορία:Βουλευτές Δ΄ Κοινοβουλευτικής Περιόδου (Κύπρος) Κατηγορία:Βουλευτές Ε΄ Κοινοβουλευτικής Περιόδου (Κύπρος)
Ζαν-Πιερ Αντάμς
Ο Ζαν-Πιέρ Αντάμς (10 Μαρτίου 1948 - 6 Σεπτεμβρίου 2021) ήταν Γάλλος πρώην διεθνής ποδοσφαιριστής.
Στη διάρκεια μιας επέμβασης που είχε υποβληθεί στο γόνατο, ο Ζαν-Πιέρ Αντάμς περιήλθε σε μακροχρόνιο και βαθύ κώμα στις 17 Μαρτίου 1982, έπειτα από ιατρικό λάθος κατά την αναισθητοποίησή του, από το οποίο δεν ξύπνησε ποτέ.
Απεβίωσε σε ηλικία 73 ετών  στις 6 Σεπτεμβρίου 2021
Βιογραφία
Γεννημένος στο Ντακάρ, μεγαλωμένος από την Σενεγαλέζα γιαγιά του η οποία λόγω της φανατικής της πίστης θα μεταβεί για προσκύνημα στο Μονταρζί, στο Λουαρέ, όπου θα εγκαταλείψει τον νεαρό Ζαν-Πιέρ, ηλικίας 8 ετών, σε θρησκευτικό σχολείο. Οι νέοι θετοί γονείς του με αγαθό χαρακτήρα, καθώς και το ποδόσφαιρο θα τον βοηθήσουν να γλιτώσει από την Πρόνοια.
Μετά τα ξεκινήματά του στην Αντάντ Φονταινεμπλώ με την οποία αναδείχτηκε δύο φορές νικητή του Ερασιτεχνικού Πρωταθλήματος Γαλλίας το 1968 και το 1969, ο Ζαν-Πιέρ Αντάμς, δυνατός αμυντικός, υπέγραψε στη Νιμ στις αρχές της δεκαετίας του 1970. Σύντομα, θα καταφέρει να ξεδιπλώσει το ταλέντο του, ενώ οι Nîmois ανέβαιναν με σταθερό ρυθμό τις κατηγορίες του γαλλικού ποδοσφαίρου. Το 1972 θα είναι η χρονιά της πλήρους καθιέρωσής του, καθώς τερμάτισε δευτεραθλητής Γαλλίας με τους crocodiles gardois, κατέκτησε το Κύπελλο των Άλπεων και πραγματοποίησε το ντεμπούτο του με την Εθνική Γαλλίας στη διάρκεια μιας αναμέτρησης Γαλλία-Αφρική. Αυτός ο αξιόλογος αμυντικός, με ύψος 1,78 μ., αποτελούσε στην Εθνική Γαλλίας μαζί με τον Μαριούς Τρεζόρ ένα αξιοζήλευτο αμυντικό δίδυμο στο κέντρο της γαλλικής άμυνας, το οποίο είχε λάβει και το παρατσούκλι « la garde noire » (η μαύρη φρουρά).
Το 1987, με την ευκαιρία των εγκαινίων των νέων της αθλητικών εγκαταστάσεων, η κοινότητα του Κορκιλερουά έδωσε στο γήπεδό της την ονομασία Ζαν-Πιέρ Αντάμς.
Στις 2 Μαρτίου 1997, το χωριό του Κατιγιόν-συρ-Σαμπρ πραγματοποίησε τα εγκαίνια του ποδοσφαιρικού του γηπέδου, παρουσία του Variété Club, της Κας Αντάμς και του Μισέλ Πλατινί. Το γήπεδο αυτό φέρει την ονομασία « Σταντ Ζαν-Πιέρ Αντάμς ».
Η έδρα της ΦΚ Σαλόν, όπου αγωνιζόταν όταν υπεβλήθη στη χειρουργική επέμβαση, φέρει και αυτή την ονομασία « Τερράν Ζαν-Πιέρ Αντάμς ». Ένα από τα γήπεδα του Νταμμαρί-λε-Λυς στη Σεν-ε-Μαρν φέρει επίσης την ονομασία του με μία πλάκα να αναγράφει ένα σύντομο βιογραφικό του, καθώς και τον αριθμό συμμετοχών του με την Εθνική Γαλλίας.
Η έδρα της Τιονβίλ Μοζέλ Χαντμπόλ φέρει επίσης την ονομασία του.
Ο γιος του Ζαν-Πιέρ Αντάμς, Λοράν, εργάζεται αυτό τον καιρό ως προπονητής στην ηλικιακή κατηγορία Κ-18 της ΦΚ Καλβί, στην Κορσική. Προηγουμένως, είχε αγωνιστεί για έναν χρόνο με τα χρώματα της τελευταίας στην Ντιβιζιόν Ντ'Ωνέρ ως παίκτης.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Νιμ Ολιμπίκ Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές ΟΖΚ Νις Κατηγορία:Ποδοσφαιριστές ΦΚ Μυλούζ Κατηγορία:Αμυντικοί ποδοσφαιριστές Κατηγορία:Ποδοσφαιριστές Ρασίνγκ Κλαμπ ντε Φονταινεμπλώ Κατηγορία:Ποδοσφαιριστές ΦΚ Σαλόν
Αλλόφωνο
Στη φωνητική αλλόφωνο είναι ένας συγκεκριμένος ήχος από πεπερασμένο πλήθος παρόμοιων ήχων ομιλίας (φώνων) που ανήκουν στο ίδιο φώνημα. Το φώνημα είναι μία αφηρημένη ηχητική μονάδα ομιλίας που είναι ικανή να διακρίνει λέξεις. Με άλλα λόγια αλλαγή ενός φωνήματος σε μια λέξη είναι ικανή να παραγάγει καινούργια λέξη. Οι ομιλητές μιας συγκεκριμένης γλώσσας αντιλαμβάνονται ένα φώνημα ως ένα διακριτό ήχο σε αυτήν τη γλώσσα. Το αλλόφωνο δεν είναι διακριτό, αλλά μάλλον παραλλαγή ενός φωνήματος. Αλλαγή του αλλοφώνου δε θα επιφέρει αλλαγή της σημασίας μιας λέξης, αλλά το αποτέλεσμα ίσως ακουστεί μη φυσικό ή είναι ακατανόητο. Υπάρχει τέλος διχογνωμία σχετικά με το πόσο πραγματικά και πόσο καθολικά είναι τα φωνήματα.
Κάθε φορά που παράγεται ήχος ομιλίας, θα είναι λίγο διαφορετικός από άλλη περίπτωση. Μόνο μέρος της απόκλισης είναι σημαντικό (ανιχνεύσιμο ή αντιληπτό δηλαδή) για τους ομιλητές. Μπορεί να υπάρχουν συμπληρωματικά αλλόφωνα, τα οποία είναι τακτικά κατανεμημένα μέσα στην ομιλία, ανάλογα με το φωνητικό περιβάλλον, όπως επίσης και αξιοσημείωτες περιπτώσεις ελεύθερης ποικιλίας, όπου η επιλογή καθορίζεται από την προσωπική επιλογή και συνήθεια. Δεν έχουν όλα τα φωνήματα διαφορετικά αλλόφωνα.
Ένα τονικό αλλόφωνο καλείται ορισμένες φορές αλλότονο, όπως για παράδειγμα ο ουδέτερος τόνος των Μανδαρινικών.
Παριστάνοντας ένα φώνημα με ένα αλλόφωνο
Ωστόσο, μπορεί να υπάρχει κάποιο πλήθος τέτοιων αλλοφώνων, αλλά ο γλωσσολόγος να προτιμά μεγαλύτερη ακρίβεια από ότι αυτό επιτρέπει. Σε τέτοιες περιπτώσεις ένα κοινό τέχνασμα είναι η χρήση της συνθήκης "elsewhere" για τον καθορισμό του αλλοφώνου που θα παραστήσει το φώνημα. Το "elsewhere" αλλόφωνο είναι αυτό που μένει αφού οι συνθήκες για τα υπόλοιπα περιγραφούν από φωνολογικούς κανόνες.
Σε άλλες περιπτώσεις, ένα αλλόφωνο μπορεί να επιλεγεί να παραστήσει το φώνημά του επειδή είναι τυχόν κοινό στις γλώσσες του κόσμου από ότι τα άλλα αλλόφωνα, επειδή τυχόν αντικατοπτρίζει την ιστορική προέλευση του φωνήματος, ή επειδή τυχόν προσφέρει μια πιο ισορροπημένη οπτική στο διάγραμμα του φωνημικού καταλόγου. Σε σπάνιες περιπτώσεις ένας γλωσσολόγος μπορεί να παραστήσει φωνήματα με αφηρημένα σύμβολα, όπως τυπογραφικά σημεία, έτσι ώστε να μην δώσει προνομιακή θέση σε κανένα αλλόφωνο.
Δείτε επίσης
Κατηγορία:Φωνητική
Δαμασκηνός Παπαχρήστου
Ο Δαμασκηνός (κατά κόσμον Νικόλαος Παπαχρήστου, 1914 - 1996) ήταν Μητροπολίτης Φθιώτιδος.
Γεννήθηκε το 1914 στη Δορβιτσά Ναυπακτίας και ήταν ανηψιός του Αρχιεπισκόπου Δαμασκηνού. Σπούδασε στην Ιερά Θεολογική Σχολή της Χάλκης από την οποία και απεφοίτησε το 1937. Χειροτονήθηκε διάκονος και πρεσβύτερος το 1946. Διετέλεσε στην αρχή πρωτοσύγκελος στη Ναύπακτο, εφημέριος στην Αθήνα και αργότερα γραμματέας και αρχιγραμματέας της Ιεράς Συνόδου. Το 1960 χειρονονήθηκε επίσκοπος και εκλέχθηκε Μητροπολίτης Φθιώτιδας, μετά το θάνατο του Αμβρόσιου Νικολαΐδη.
Ο Δαμασκηνός άσκησε αρχιερατικά καθήκοντα στη Φθιώτιδα επί 36 χρόνια, μέχρι το 1996 που απεβίωσε.
Κατηγορία:Βιογραφία-επέκταση Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 01/2010 Δαμασκηνος
Tom and Jerry in War of the Whiskers
Το Tom and Jerry in War of the Whiskers είναι βιντεοπαιχνίδι πάλης και η συνέχεια του παιχνιδιού 3D κινουμένων σχεδίων Tom and Jerry in Fists of Furry για το Nintendo 64 και τον προσωπικό υπολογιστή, κυκλοφόρησε το 2000. Κυκλοφόρησε στις 18 Νοεμβρίου του 2002 για το PlayStation 2, στις 6 Δεκεμβρίου για το Xbox και στις 5 Ιανουαρίου του 2003 για το GameCube από την Warner Bros. Interactive Entertainment. Αναπτύχθηκε από το VIS Entertainment και δημοσιεύτηκε από την NewKidCo. Ήταν το μόνο παιχνίδι NewKidCo που κυκλοφόρησε ποτέ. Οι εκδόσεις Xbox και GameCube δεν κυκλοφόρησαν ποτέ έξω από την Αμερική.
Τρόπος παιχνιδιού
Οι μονομαχίες αρένας του παιχνιδιού γίνονται στις περιοχές: κουζίνα, παραλία, χιονισμένο το χειμώνα, κρουαζιερόπλοιο, μάντρα, ασταθές εργοτάξιο, ιταλική αγορά, στοιχειωμένο σπίτι, τρελό εργαστήριο του τρελού επιστήμονα, άγρια Δύση, το κάστρο, κόλαση και αρένα πυγμαχίας.
Οι χαρακτήρες του παιχνιδιού είναι οι: Tom, Jerry, Spik, Tyke, Nibbles, Butch, Quacker, Lion, Eagle, Robot Cat και Monster Jerry.
Εξωτερικοί σύνδεσμοι
Κατηγορία:Βιντεοπαιχνίδια του 2002 Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του Xbox Κατηγορία:Βιντεοπαιχνίδια του GameCube Κατηγορία:Βιντεοπαιχνίδια Tom and Jerry Κατηγορία:Βιντεοπαιχνίδια πάλης Κατηγορία:Κωμικά βιντεοπαιχνίδια
Ικάριος
Με το όνομα Ικάριος είναι γνωστά τα εξής τρία πρόσωπα:
Β) Ιστορικά πρόσωπα
Κατηγορία:Αποσαφηνίσεις ονομάτων
Τζέρι Μαγκουάιρ
Τζέρι Μαγκουάιρ (αγγλικά: Jerry Maguire) είναι αμερικανική αισθηματική κομεντί, παραγωγής 1996, σε σκηνοθεσία, σενάριο και παραγωγή του Κάμερον Κρόου. Η ταινία είναι εμπνευσμένη από τον αθλητικό ατζέντη Λι Στέινμπεργκ, ο οποίος εργάστηκε στην ταινία ως τεχνικός σύμβουλος. Πρωταγωνιστούν οι Τομ Κρουζ, Κούμπα Γκούντινγκ Τζούνιορ και Ρενέ Ζελβέγκερ. Η ταινία αφηγείται την ιστορία ενός ατζέντη, ο οποίος αποφασίζει μια μέρα ότι η εταιρία στην οποία εργάζεται ενδιαφέρεται μόνο για το κέρδος. Μόλις εκφράζει τις απόψεις τους και κάνει τις προτάσεις του για αλλαγές, απολύεται. Αποφασίζει τότε να ιδρύσει μια ανεξάρτητη εταιρία και καλεί όλους τους συναδέλφους του και πελάτες του να τον ακολουθήσουν. Τελικά, όλοι οι αθλητές που εκπροσωπούσε αρνούνται να τον εμπιστευτούν και η αρραβωνιαστικιά του τον χωρίζει. Μόνο μια γραμματέας τον ακολουθεί καθώς και ένας νέος αθλητής με πολλές δυνατότητες.
Το Τζέρι Μαγκουάιρ κυκλοφόρησε στους κινηματογράφους των Ηνωμένων Πολιτειών στις 13 Δεκεμβρίου 1996. Απέσπασε διθυραμβικά σχόλια από τους κριτικούς και έγινε μεγάλη εισπρακτική επιτυχία αποφέροντας 273,5 εκατομμύρια δολάρια παγκοσμίως. Έλαβε πέντε υποψηφιότητες για Όσκαρ, μεταξύ των οποίων Καλύτερης Ταινίας και Α' Ανδρικού Ρόλου για τον Κρουζ, κερδίζοντας εκείνο στην κατηγορία Β' Ανδρικού Ρόλου για την ερμηνεία του Κούμπα Γκούντινγκ Τζούνιορ.
Πλοκή
Ο Τζέρι πηγαίνει στους Εθνικούς Αγώνες με τον Κας και πείθει τον Ροντ να πάει μαζί τους, να συναντήσει τους άλλους εκπρόσωπους των ομάδων. Παρ' όλο που ο Ροντ νιώθει παραμελημένος σε σύγκριση με τον σούπερσταρ Κας, ο Μπομπ Σούγκαρ επικοινωνεί με τον Ματ Κάσμαν, πατέρα του Κας, και τον αναθέτει στην Sports Management International. Ο Τζέρι, πληγωμένος, στρέφεται στην αρραβωνιαστικιά του Έιβερι για υποστήριξη, αλλά αυτή τον χωρίζει. Στρέφεται τότε στην Ντόροθι και έρχεται πολύ κοντά με το μικρό της γιο, τον Ρέι και τελικά αρχίζει σχέση μαζί της. Ωστόσο, η Ντόροθι έχει μια επαγγελματική πρόταση και σκέφτεται σοβαρά να μετακομίσει στο Σαν Ντιέγκο. Ο Τζέρι επικεντρώνεται στον Ροντ, που είναι τώρα ο μοναδικός του πελάτης και αποδεικνύεται ότι είναι ένας άνθρωπος δύσκολος να τον ευχαριστήσεις. Μέσα στους επόμενους μήνες, οι δυο ανταλλάζουν σκληρά λόγια με τον Ροντ να ισχυρίζεται ότι ο Τζέρι δεν προσπαθεί σκληρά να του κλείσει συμβόλαιο ενώ ο Τζέρι ισχυρίζεται ότι ο Ροντ δεν αποδεικνύει τον εαυτό του άξιο των χρημάτων που ζητάει. Ο Τζέρι παντρεύεται τη Ντόροθι για οικονομικούς λόγους αλλά και για να μη φύγει για το Σαν Ντιέγκο. Είναι συναισθηματικά και σωματικά απόμακρος κατά τη διάρκεια του γάμου, αλλά αποφασισμένος να γίνει πατέρας του Ρέι. Παρ' όλο που η Ντόροθι είναι ερωτευμένη, χωρίζει με τον Τζέρι καθώς πιστεύει ότι δεν την αγαπά.
Box office
Με προϋπολογισμό 50.000.000 δολάρια, το Τζέρι Μαγκουάιρ άνοιξε στην 1η θέση με 17 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 153,9 εκατομμύρια δολάρια και στον υπόλοιπο κόσμο συγκέντρωσε 119,6 εκατομμύρια δολάρια. Παγκοσμίως απέφερε 273,5 εκατομμύρια δολάρια. Ήταν η 4η μεγαλύτερη εισπρακτική επιτυχία στην Αμερική για το 1996 και η 9η παγκοσμίως.
Βραβεία & Υποψηφιότητες
Το Αμερικανικό Ινστιτούτο Κινηματογράφου έχει συμπεριλάβει την ταινία Τζέρι Μαγκουάιρ σε τρεις κατηγορίες:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1996 Κατηγορία:Αγγλόφωνες ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες παραγωγής TriStar Pictures Κατηγορία:Ταινίες παραγωγής Gracie Films Κατηγορία:Ταινίες γυρισμένες στην Αριζόνα Κατηγορία:Ταινίες γυρισμένες στη Νέα Υόρκη (πολιτεία) Κατηγορία:Ταινίες γυρισμένες στην Καλιφόρνια Κατηγορία:Αμερικανικές ρομαντικές κωμικές ταινίες Κατηγορία:Αμερικανικές αθλητικές ταινίες Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Κωμωδίες ή Μιούζικαλ)
Μάγκι Χάσαν
Η Μάργκαρετ "Μάγκι" Κόλντγουελ Χάσαν (αγγλ. Margaret "Maggie" Coldwell Hassan, 27 Φεβρουαρίου 1958), είναι Αμερικανίδα πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για το Νιου Χάμσαϊρ από το 2017. Είναι μέλος του Δημοκρατικού Κόμματος.
Έχει υπηρετήσει και ως 81η Κυβερνήτης του Νιου Χάμσαϊρ από το 2013 έως το 2017.
Θεοβάλδος Β΄ της Καμπανίας
Ο Θεοβάλδος Β΄ της Καμπανίας ή Θεοβάλδος ο μέγας (Thibaut IV de Blois, 1090 - 10 Ιανουαρίου 1152) κόμης του Μπλουά (1107 - 1152) και κόμης της Καμπανίας (1125 - 1152) ήταν δεύτερος γιος του Στεφάνου Β΄ κόμητος του Μπλουά και της Αδέλας της Νορμανδίας μεγαλύτερος αδελφός του Στεφάνου της Αγγλίας. Κράτησε τις κομητείες Οσέρ, Ερβύ, Τρουά, Σατωβιλέν σαν φέουδα από τον Εύδη Β΄ της Βουργουνδίας. Προτιμήθηκε σαν διάδοχος ο Θεοβάλδος από τον μεγαλύτερο αδελφό του Γουλιέλμο του Σαλλί ο οποίος σύμφωνα με μερικούς ιστορικούς ήταν διανοητικά ασθενής αλλά αυτό δεν έχει τεκμηριωθεί. Το βέβαιο είναι ότι η μητέρα τους θεωρούσε ανίκανο τον μεγαλύτερο γιο της να αναλάβει την διοίκηση της κομητείας γι'αυτό φρόντισε να οριστεί διάδοχος ο Θεοβάλδος. Συνόδευσε την μητέρα του σε εκατοντάδες ευκαιρίες όταν η ίδια αποσύρθηκε σε μοναστήρι (1125) διευθύνοντας με επιτυχία την οικογενειακή περιουσία, η Αδελαΐδας πέθανε την χρονιά που ο γιος της Στέφανος στέφτηκε βασιλιάς της Αγγλίας.
Μάγκι Χάσαν
Βιογραφία
Η Μάργκαρετ Χάσαν (Γουντ), γεννήθηκε στις 27 Φεβρουαρίου 1958, στην Βοστώνη, από τον υπουργό Αστικής Ανάπτυξης επί Προεδρίας Τζόνσον, Ρόμπερτ Κόλντγουελ Γουντ και την Μάργκαρετ Μπάιερς. Μεγάλωσε στο Λίνκολν της Μασσαχουσέτης.
Ύστερα από την αποφοίτησή της από το Λύκειο "Lincoln-Sudbury" το 1976, σπούδασε Πολιτικές Επιστήμες στο Πανεπιστήμιο Μπράουν του Ρόουντ Άιλαντ, λαμβάνοντας πτυχίο (BA), το 1980. Εκεί γνώρισε τον μετέπειτα σύζυγό της, Τόμας Χάσαν. Το 1985, έλαβε πτυχίο Νομικής (JD), από το Πανεπιστήμιο Νορθίστερν της Μασσαχουσέτης.
Θεοβάλδος Β΄ της Καμπανίας
Κληρονόμος του θείου του Ούγου στην Καμπανία
thumb|250px|left|Σφραγίδα του Θεοβάλδου του Μέγα Ο θείος του Ούγος Α΄ της Καμπανίας, φεύγοντας για τους Αγίους Τόπους άφησε στον Θεοβάλδο τα κληρονομικά δικαιώματα στην κομητεία της Καμπανίας (1125). Όταν έδιωξε τη γυναίκα του ο Ούγος δεν αναγνώριζε την πατρότητα του γιου του Εύδη Α΄ του Σαμπλίτ. Ο Λουδοβίκος Ζ΄ της Γαλλίας κήρυξε πόλεμο στον Θεοβάλδο, επιτρέποντας στον κόμη Ραούλ Α΄ του Βερμαντουά και ταξιάρχη της Γαλλίας να χωρίσει την σύζυγό του Ελεονώρα της Καμπανίας που ήταν αδελφή του Θεοβάλδου και να παντρευτεί την Πετρονίλλα της Ακουιτανίας, αδελφή της βασίλισσας της Γαλλίας. Ο διετής πόλεμος (1142 - 1144) κατέληξε στην κατάληψη της Καμπανίας από τον βασιλικό στρατό και την κατάληψη της Βιτρί-λε-Φρανσουά, όπου πολλοί άνθρωποι έχασαν την ζωή τους όταν πυρπολήθηκε η εκκλησία. Στον Θεοβάλδο Β΄ κατέφυγε ζητώντας άσυλο ο διάσημος διδάσκαλος Πέτρος Αβελάρδος, όταν κατηγορήθηκε για το μεγάλο ερωτικό σκάνδαλο που ξέσπασε, όταν γνωστοποιήθηκε η σχέση του με την μαθήτρια του Ελοίζα Φυλμπέρ. Όταν πέθανε (1152) η κομητεία της Καμπανίας κληροδοτήθηκε από τον πρωτότοκο γιο του Ερρίκο Α΄ της Καμπανίας και η κομητεία του Μπλουά από τον δευτερότοκο γιο του Θεοβάλδο Ε΄ του Μπλουά.
Μάγκι Χάσαν
Καριέρα
Από το 1985 έως το 1999, εργάστηκε ως δικηγόρος. Από το 1985 έως το 1992, εργάστηκε σε δικηγορικά γραφεία στην Βοστώνη. Από το 1993 έως το 1996, ήταν γενική σύμβουλος του Νοσοκομείου Μπρίγκχαμ της Βοστώνης.
Το 1999, η Χάσαν, διορίστηκε από την τότε Κυβερνήτη του Νιου Χάμσαϊρ (και μετέπειτα Γερουσιαστή), Τζιν Σαχίν, Σύμβουλος Πολιτών στην Επιτροπή Εκπαίδευσης και Οικονομικών του Νιου Χάμσαϊρ.
Θεοβάλδος Β΄ της Καμπανίας
Οικογένεια
Με τη σύζυγο του Ματθίλδη της Καρινθίας απέκτησε:
Μάγκι Χάσαν
Γερουσία του Νιου Χάμσαϊρ
Στις εκλογές του 2002, για την πολιτειακή Γερουσία του Νιου Χάμσαϊρ, η Χάσαν, έθεσε υποψηφιότητα για το αξίωμα της πολιτειακής Γερουσιαστή για την 23η περιφέρεια, όμως ηττήθηκε από τον εν ενεργεία πολιτειακό Γερουσιαστή, Ράσελ Πρίσκοτ.
Θεοβάλδος Β΄ της Καμπανίας
Οικογένεια
Από μία μη νόμιμη σχέση είχε ένα φυσικό τέκνο:
Πηγές
Κατηγορία:Κόμητες του Μπλουά Κατηγορία:Κόμητες της Καμπανίας Κατηγορία:Κόμητες της Σαρτρ Κατηγορία:Οίκος του Μπλουά
Μάγκι Χάσαν
Γερουσία του Νιου Χάμσαϊρ
Στις εκλογές του 2004, η Χάσαν, έθεσε εκ νέου υποψηφιότητα για την θέση της πολιτειακής Γερουσιαστή για την 23η περιφέρεια, με αντίπαλο και πάλι τον Πρίσκοτ, τον οποίο κατάφερε να τον νικήσει αυτή την φορά. Επανεξελέγη το 2006 και το 2008.
Ως πολιτειακή Γερουσιαστής, υπηρέτησε από το 2008 έως το 2010, Ηγέτης της Πλειοψηφίας της πολιτειακής Γερουσίας του Νιου Χάμσαϊρ.
αριστερά|μικρογραφία|254x254εσ|Η Μάγκι Χάσαν, στην προεκλογική εκστρατεία της [[Χίλαρι Κλίντον το 2016, στο Μάντσεστερ του Νιου Χάμσαϊρ. ]]
Κυβερνήτης του Νιου Χάμσαϊρ (2013-2017)
Το 2011, η Χάσαν, ανακοίνωσε την υποψηφιότητά της, για την θέση της Κυβερνήτη του Νιου Χάμσαϊρ. Στις κυβερνητικές εκλογές του 2012, η Χάσαν, κατάφερε να εκλεγεί 81η Κυβερνήτης του Νιου Χάμσαϊρ, με ποσοστό 54,6% έναντι 42,5% του Ρεπουμπλικανού ανθυποψήφιού της, Οβίντ Λαμοντέιντζ. Ανέλαβε Κυβερνήτης, στις 3 Ιανουαρίου 2013. Επανεξελέγη στο αξίωμα, στις εκλογές του 2014.
Στις 2 Ιανουαρίου 2017 (μια μέρα πριν τη λήξη της θητείας της), παραιτήθηκε από το αξίωμα, προκειμένου να αναλάβει στις 3 Ιανουαρίου 2017, Γερουσιαστής.
Γερουσιαστής των ΗΠΑ για το Νιου Χάμσαϊρ (2017-)
Στις 5 Οκτωβρίου 2015, η Μάγκι Χάσαν, ανακοίνωσε ότι θα είναι υποψήφια για την θέση της Γερουσιαστή στις εκλογές της Γερουσίας των ΗΠΑ του 2016.
Στις 9 Νοεμβρίου 2016, ύστερα από μια πολύ στενή "μάχη" για την θέση της Γερουσιαστή των Ηνωμένων Πολιτειών για το Νιου Χάμσαϊρ, η Χάσαν, αναδείχθηκε νικήτρια της εκλογής, με εξαιρετικα οριακό ποσοστό 47,98% έναντι 47,84% της εν ενεργεία Ρεπουμπλικανής Γερουσιαστή Κέλι Αγιότ.
Έχει ανακοινώσει ότι θα είναι εκ νέου υποψήφια για το αξίωμα της Γερουσιαστή, στις εκλογές του 2022.
Προσωπική Ζωή
Είναι παντρεμένη με τον Πανεπιστημιακό Τόμας Χάσαν και έχουν δύο παιδιά.
Είναι αδερφή του διάσημου και βραβευμένου ηθοποιού, Φρανκ Γουντ.
Παραπομπές
Κατηγορία:Γερουσιαστές των ΗΠΑ Κατηγορία:Κυβερνήτες του Νιου Χάμσαϊρ Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί δικηγόροι Κατηγορία:Αμερικανοί πολιτικοί __ΕΥΡΕΤΗΡΙΟ__
ThunderCats (τηλεοπτική σειρά, 1985)
thumb|right|200px|Το σήμα των Θάντερκατς, το Μάτι της Θαντέρα.
Οι Θάντερκατς (αγγλικά: Thundercats) είναι αμερικανική σειρά κινουμένων σχεδίων. Η παραγωγή ήταν της αμερικανικής Rankin/Bass Productions, ενώ τα κινούμενα σχέδια ήταν δημιουργία της ιαπωνικής Pacific Animation Corporation, προκάτοχο της Studio Ghibli. Τα δικαιώματα διανομής αγόρασε το 1988 η Warner Bros.. Προβλήθηκε για πρώτη φορά το 1985 και αποτελείται από 4 κύκλους επεισοδίων και μία τηλεταινία η οποία προβλήθηκε το 1986, με τον συνολικό αριθμό επεισοδίων να ανέρχεται στα 130.
Πλοκή
Οι Θάντερκατς είναι μία ομάδα ανθρωποειδών με αιλουροειδή χαρακτηριστικά από τον πλανήτη της Θαντέρα. Μετά την έκρηξη της Θαντέρα, οι Θάντερκατς φεύγουν στο διάστημα αναζητώντας νέο πλανήτη για να εγκατασταθούν, αλλά ο στόλος τους δέχεται επίθεση από τους εχθρούς τους, τα Μεταλλάγματα από τον πλανήτη Πλάνταρ, με αποτέλεσμα να καταστραφούν όλα τα σκάφη τους εκτός από τη ναυαρχίδα. Σε αυτή βρίσκεται το ξίφος των οιωνών το οποίο έχει το μάτι της Θαντέρα που αποτελεί την πηγή δύναμης των Θάντερκατς. Ο Τζάγκα που είναι ο μεγαλύτερος όλων, αναλαμβάνει να οδηγήσει το σκάφος στην Τρίτη Γη, ενώ οι υπόλοιποι Θάντερκατς, η Τσιτάρα, ο Τάιγκρα, ο Πάνθρο, ο Γουάιλικατ, η Γουάιλικιτ, ο Σναρφ και ο έφηβος άρχοντας των Θάντερκατς, ο Λάιονο, μπαίνουν σε χρονοκάψουλες για να αποφύγουν τη φθορά του χρόνου, ενώ κατά τη διάρκεια του ταξιδιού ο Τζάγκα πεθαίνει από γήρανση.
Οι Θάντερκατς τελικά φτάνουν στην Τρίτη Γη, πλην όμως ο χρόνος δεν έχει αφήσει ανεπηρέαστο τον Λάιονο, ο οποίος παραμένει έφηβος αλλά σε σώμα ενήλικου. Ταυτόχρονα φτάνουν στην Τρίτη Γη και τα Μεταλλάγματα. Η έλευση των δύο αυτών φυλών στον πλανήτη δεν περνάει απαρατήρητη από τους υπόλοιπους κατοίκους και ιδιαίτερα από τον δαιμονικό Μάμρα (Μαμ-Ρα), μια μούμια-μάγος, ο οποίος με τη βοήθεια των Μεταλλαγμάτων και άλλων μοχθηρών δυνάμεων θα προσπαθήσει να καταστρέψει τους Θάντερκατς, ώστε να σταματήσει την κυριαρχία τους στην Τρίτη Γη.
Ηθοποιοί
Στην ελληνική εκδοχή, τις φωνές τους δανείζουν στους ήρωες οι ηθοποιοί:
Εξωτερικοί σύνδεσμοι
Κατηγορία:Τηλεοπτικές σειρές κινουμένων σχεδίων Κατηγορία:Αμερικανικές τηλεοπτικές σειρές Κατηγορία:Αμερικανικές τηλεοπτικές σειρές κινουμένων σχεδίων
Μπάμπης Στόκας
Ο Μπάμπης Στόκας (8 Μαρτίου 1968) είναι Έλληνας μουσικός, τραγουδοποιός και τραγουδιστής. Συμμετέχει ως τραγουδιστής, αλλά και στιχουργός - συνθέτης αρκετών τραγουδιών των Πυξ Λαξ, ενός από τα πιο δημοφιλή ελληνικά συγκροτήματα της σύγχρονης μουσικής σκηνής, του οποίου αποτελεί και ιδρυτικό μέλος μαζί με τον Μάνο Ξυδού και τον Φίλιππο Πλιάτσικα.
Συμμετοχή στους Πυξ Λαξ
Μαζί με τον Φίλιππο Πλιάτσικα, αλλά και τον Μάνο Ξυδού στη συνέχεια, έρχεται μια περίοδος αναγνωρισιμότητας για τον Μπάμπη Στόκα, με την είσοδό των Πυξ Λαξ στην δισκογραφία με το άλμπουμ "Τι άλλο να πεις πιο απλά", όπου κατακτούν σχεδόν αμέσως το ελληνικό κοινό. Ακολουθεί μια δεκαετία μεγάλων επιτυχιών, στις οποίες συγκαταλέγονται τραγούδια που ερμήνευσε και ο ίδιος, όπως: "Ακόμα προσπαθώ", "Δεν θα δακρύσω πια για σένα", "Τι είναι αυτό που μας ενώνει", "Φωτιά", "Πούλα με", "Μια βραδιά στο Λεβερκούζεν" "Η Εικόνα του χειμώνα". Το 2004 με μια συναυλία στο Λυκαβηττό κλείνει για αυτόν το κεφάλαιο της συνεργασίας του με το σχήμα των Πυξ Λαξ.
Την περίοδο αυτή ο Μπάμπης Στόκας μετράει επίσης συμμετοχές σε δίσκους άλλων καλλιτεχνών: "Δεν έχω χρόνο μάτια μου..." της Σωτηρίας Λεονάρδου (1995) στο τραγούδι "Μυρωδιά καλοκαιριού" ενώ υπογράφει τους στίχους και τη μουσική στο ομώνυμο τραγούδι του δίσκου, "Παυσίλυπον" του Λαυρέντη Μαχαιρίτσα (1996) στα τραγούδια "Ένας Τούρκος στο Παρίσι", "Νότος" και "Περασμένος αιώνας" του Σταύρου Λογαρίδη (1999) στο ομώνυμο τραγούδι. Το 2011 οι Πυξ Λαξ ξαναενώνονται σε μια περιοδεία πέντε συναυλιών στη μνήμη του Μάνου Ξυδού. Η μια από αυτές, στο ΟΑΚΑ, ήταν από τις μεγαλύτερες για την ελληνική μουσική σκηνή της δεκαετίας με περισσότερους από 80.000 θεατές.
Προσωπική καριέρα
Τον Μάρτιο του 2001, ενώ ακόμη οι Πυξ Λαξ συνέχιζαν την κοινή τους πορεία, ο Μπάμπης Στόκας κυκλοφόρησε τον πρώτο του προσωπικό δίσκο με τίτλο "Πουλιά της νύχτας". Υπέγραψε τους στίχους και τη μουσική στα 13 τραγούδια του δίσκου, που περιλαμβάνει και ένα ορχηστικό θέμα, το οποίο έδωσε και το όνομα στο άλμπουμ. Το 2003 κυκλοφόρησε το CD-Single με τίτλο "Τα Νησιά Της Ειρήνης", στο οποίο συμμετείχε ο Πάνος Κατσιμίχας. Μετά τη διάλυση των Πυξ Λαξ ο Μπάμπης Στόκας έκανε ένα χρόνο να τραγουδήσει σε σκηνή. Το 2005 επέστρεψε με το νέο του συγκρότημα, το οποίο και ονόμασε "Το Σχέδιο Γάμμα". Μαζί με τους «Σχέδιο Γάμμα» κυκλοφόρησε στις αρχές Φεβρουαρίου του 2006 τον δεύτερο προσωπικό του δίσκο με τίτλο "Στην Άκρη της Γιορτής".
Το 2008 κυκλοφόρησε το διπλό live άλμπουμ "Τραγουδήστε, μην ντρέπεστε", το οποίο έγινε χρυσό και αποτελεί ζωντανή ηχογράφηση του προγράμματος που παρουσίασε στον Ζυγό της Πλάκας. Το CD παρουσιάζει ένα ανθολόγιο αγαπημένων του τραγουδιών, που φέρνουν τον ακροατή σε επαφή με μερικές από τις ωραιότερες στιγμές του νεότερου ελληνικού ρεπερτορίου, ενώ δεν λείπουν και τραγούδια της περιόδου των Πυξ Λαξ. Το 2010 κυκλοφόρησε το τρίτο του προσωπικό άλμπουμ με τίτλο "Βόλτα", από το οποίο ξεχωρίζουν τα τραγούδια "Κι έμεινα εδώ" και "Συνήθεια".
To 2012 κυκλοφόρησε ο τέταρτος δίσκος του Στόκα "Η Αυλή των Τρελών" σε μουσική του ίδιου και σε στίχους του Άλκη Αλκαίου, που αποτέλεσε και το "κύκνειο άσμα" του στιχουργού με τραγούδια όπως ο "Υπνόσακος" και οι "Δρόμοι της πέστροφας".
Το 2017, κυκλοφόρησε με τον Γιώργο Νταλάρα το άλμπουμ «Φυλακή Υψίστης Ασφαλείας» σε στίχους Ελεάννας Βραχάλη και μουσική Γιώργου Σαμπάνη.
Το 2019, κυκλοφόρησε το κομμάτι «Αδιόρθωτη» των Πάνου Δημητρακόπουλου και Λεωνίδα Μπαλάφα.
Στις 28 Μαρτίου του 2020, κυκλοφόρησε το 8ο του προσωπικό άλμπουμ με τίτλο «Απλά». Το άλμπουμ περιέχει 10 νέες λαϊκές ιστορίες γραμμένες απ' τον Πάνο Δημητρακόπουλο και Λεωνίδα Μπαλάφα.
Ο Μπάμπης Στόκας έχει συνεργαστεί με σημαντικούς Έλληνες καλλιτέχνες, όπως η Χάρις Αλεξίου, ο Γιώργος Νταλάρας, ο Δημήτρης Μητροπάνος, ο Μανώλης Μητσιάς, η Ελευθερία Αρβανιτάκη, ο Λαυρέντης Μαχαιρίτσας, οι Αδελφοί Κατσιμίχα, ο Σταμάτης Κραουνάκης, ο Παντελής Θαλασσινός, τα Υπόγεια Ρεύματα, τα Κίτρινα Ποδήλατα, ο Μιχάλης Τζουγανάκης, ο Χρήστος Θηβαίος, ο Μίλτος Πασχαλίδης, ο Γιώργος Σαμπάνης, η Φωτεινή Βελεσιώτου, η Παυλίνα Βουλγαράκη, ο Λεωνίδας Μπαλάφας, ο Δημήτρης Μπάσης και αρκετοί άλλοι.
Επανένωση των Πυξ Λαξ (2018-)
Τον Δεκέμβριο του 2016, ανακοινώθηκε ότι με αφορμή τα 30 χρόνια του συγκροτήματος, θα γινόταν περιοδεία το καλοκαίρι του 2018. Η περιοδεία με τίτλο Πυξ Λαξ: 30 Χρόνια ξεκίνησε στο Ολυμπιακό Στάδιο. Στις 25 Μαΐου του ίδιου έτους, οι Πυξ Λαξ επέστρεψαν και δισκογραφικά με το άλμπουμ Μια Μέρα Πριν Τον Χειμώνα, που περιλαμβάνει 14 κομμάτια και κυκλοφόρησε από την Panik Oxygen.
Από τις 6 Ιουνίου στο Κηποθέατρο Λεμεσού, πραγματοποίησαν μία απ' τις μεγαλύτερες περιοδείες τους σε όλη την Ελλάδα και την Κύπρο, όπου γιόρτασαν μαζί με τους χιλιάδες οπαδούς τους.
Στις 6 Δεκεμβρίου του ίδιου έτους, ξεκίνησαν τις εμφανίσεις τους στη μουσική σκηνή «Οδός Λυσίου» με πολλά αγαπημένα τραγούδια σ' ένα τρίωρο πρόγραμμα.
Στις 11 Δεκεμβρίου, κυκλοφόρησαν σε διασκευή, το τραγούδι του Τάσου Λειβαδίτη και του Μίκη Θεοδωράκη «Την Πόρτα Ανοίγω Το Βράδυ» που πρωτοκυκλοφόρησε το 1978.
Τηλεόραση
Τον Απρίλιο του 2017 ήταν ένας από τους τέσσερις κριτές του μουσικού talent show The X-Factor της Ελλάδας μαζί με τον Γιώργο Μαζωνάκη, τον Γιώργο Παπαδόπουλο και την Τάμτα.
Προσωπική ζωή
Από το 2007 μέχρι το 2014 ήταν παντρεμένος με την δημοσιογράφο Φωτεινή Ψυχίδου, με την οποία απέκτησαν μια κόρη, την Ιόλη. Από το 2015 έχει σχέση με την Μυρτώ Ζομπανάκη, η οποία είναι μάνατζερ καλλιτεχνών.
Παραπομπές
Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί Κατηγορία:Έλληνες μουσικοί Κατηγορία:Έλληνες στιχουργοί Κατηγορία:Έλληνες συνθέτες
CN
Η συντομογραφία CN ή Cn ή cn μπορεί να αναφέρεται:
Τόμας Μπεργκόν
Ο Τόμας Μπεργκόν (αγγλικά:Thomas Burgon, 1787 - 1858) υπήρξε Βρετανός συλλέκτης.
Βιογραφία
Γεννήθηκε το 1787. Διατηρούσε εμπόριο στη Σμύρνη. Ήταν επιτηρητής των ανασκαφών στην Αθήνα το 1813, κατά τις οποίες ανακαλύφθηκε ο ομώνυμος Παναθηναϊκός αμφορέας που εκτίθεται σήμερα στο Βρετανικό Μουσείο. Οι δουλειές του έπεσαν έξω το 1841 και λόγω της ασχολίας του με την νομισματολογία διορίστηκε στο Βρετανικό Μουσείο. Πούλησε τη συλλογή του στο Μουσείο το 1842.
Απεβίωσε το 1858. Η βιβλιοθήκη του εκποιήθηκε σε δημοπρασία μετά θάνατον, τον Δεκέμβριο του 1858.
Πηγές
Κατηγορία:Βρετανοί συλλέκτες έργων τέχνης
Τέοντορ Ούλιχ
O Θεόδωρος Ούλιχ, γερμ. Theodor Uhlig (15 Φεβρυαρίου 1822 - 3 Ιανουαρίου 1853) από τον Οίκο των Βέττιν ήταν βιολιστής, συνθέτης και μουσικοκριτικός.
Βιογραφία
Ήταν νόθος γιος του Φρειδερίκου-Αυγούστου Β΄ της Σαξονίας. Έμεινε ορφανός σε μικρή ηλικία και γρήγορα έδειξε το μουσικό του ταλέντο. Αυτό τον οδήγησε στο να γίνει βολιστής στην ορχήστρα της Δρέσδης σε ηλικία 19 ετών. Το επόμενο έτος, το 1842 ο Ρίχαρτ Βάγκνερ ήλθε στη δρέσδη για την πρεμιέρα της όπεράς του Ριέντσι και έμεινε στην πόλη ως διευθυντής της ορχήστρας του παρεκκλησίου. Όμως το 1849 συμμετείχε ηγετικά στην εξέγερση του Μαΐου και έτσι αναγκάστηκε να διαφύγει από την πόλη.
Ο Ούλιχ στην αρχή ήταν αντίθετος με τον Βάγκνερ, αλλά γρήγορα έγινε παθιασμένος θαυμαστής του. Απτή απόδειξη αυτού είναι η μετεγγραφή της όπερας Λόενγκριν του Βάγκνερ για πιάνο. Υποστήριξε τον Βάγκνερ σε άρθρα περιοδικών. Ο Βάγκνερ έγραψε γι' αυτόν στην αυτοβιογραφία του ότι "κατανόησε με σαφήνεια και συμφώνησε τέλεια με τις τάσεις μου, όταν πολλοί μουσικοί, με ευρύτερη καλλιέργεια, θεωρούσαν τη μουσική μου σχεδόν απελπιστικά φρικτή."
Παραπομπές
Κατηγορία:Οίκος των Βέττιν
14 Ειρήνη
Η Ειρήνη (αγγλικά: Irene) είναι ένας πολύ μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,30. Ανακαλύφθηκε το 1851 από τον Τζον Ράσελ Χιντ, που παρατηρούσε από το Λονδίνο, και έλαβε το όνομα μιας από τις μυθικές Ώρες κατά τον Ησίοδο, όνομα που πρότεινε ο Τζον Χέρσελ.
Η μέση διάμετρος της Ειρήνης είναι 181,8 χλμ.. Η μάζα της εκτιμάται σε 6,3 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Ειρήνης εκτιμάται σε 5,1 cm/sec², δηλαδή η βαρύτητα εκεί είναι 192 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 96 m/sec.
Ο φασματικός τύπος της Ειρήνης είναι S (λιθώδης). Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν. Το μέσο άλβεδο της επιφάνειας είναι 0,16.
Η Ειρήνη περιστρέφεται γύρω από τον εαυτό της μία φορά κάθε 15 ώρες και 4 λεπτά. Η μέση ταχύτητα της Ειρήνης καθώς περιφέρεται γύρω από τον Ήλιο ανέρχεται σε 18,52 km/sec (66.670 χιλιόμετρα την ώρα).
Η καμπύλη φωτός της Ειρήνης είναι ένδειξη για ένα σχεδόν σφαιρικό σχήμα του αστεροειδούς. 4 επιπροσθήσεις αστέρων από την Ειρήνη έχουν παρατηρηθεί.
Εξωτερικοί σύνδεσμοι
Ειρηνη
Conroe (μικροεπεξεργαστής)
Η ονομασία Conroe αποτελεί την κωδική ονομασία για τους επεξεργαστές της Intel, οι οποίοι διατέθηκαν στην αγορά με την εμπορικές ονομασίες Core 2 Duo, Xeon, Pentium Dual-Core και Celeron. Ο επεξεργαστής αυτός αποτέλεσε τον πρώτο επεξεργαστή για επιτραπέζιους υπολογιστές που ήταν βασισμένος στη μικροαρχιτεκτονική Core, αντικαθιστώντας τον, βασισμένο στην μικροαρχιτεκτονική NetBurst, επεξεργαστή Cedar Mill. Όλοι οι επεξεργαστές με τον πυρήνα Conroe είναι κατασκευασμένοι με τη μέθοδο ολοκλήρωσης των 65nm (νανομέτρων). Έχει κωδικό αριθμό προϊόντος 80557, ο οποίος είναι ο ίδιος τόσο στους Allendale όσο και στους Conroe-L με μόνη διαφορά ανάμεσά τους, την μικρότερη ποσότητα κρυφής μνήμης επιπέδου 2 (L2 cache) που διαθέτει ο καθένας τους. Ο Conroe-L διαθέτει μόνον ένα επεξεργαστικό πυρήνα καθώς και δικό του, νέο κωδικό ταυτοποίησης (CPUID). Ο Conroe αντικαταστάθηκε από τον επεξεργαστή Wolfdale των 45 nm (νανομέτρων).
Η έκδοση του συγκεκριμένου επεξεργαστή για τους φορητούς υπολογιστές, είναι ο Merom και η τετραπύρηνη έκδοση του για τους επιτραπέζιους είναι ο Kentsfield. Τέλος, υπήρχε και ο Woodcrest, η έκδοση για τους εξυπηρετητές/διακομιστές (server) στους οποίους υπήρχε η δυνατότητα τοποθέτησης δύο επεξεργαστών πάνω στην ίδια μητρική κάρτα.
Conroe
Οι πρώτοι επεξεργαστές 'Conroe δόθηκαν στην κυκλοφορία στις 27 Ιουλίου 2006, με την εμπορική ονομασία Intel Core 2 Duo. Οι επεξεργαστές αυτοί, κατασκευάζονταν μαζικά σε πλακέτες των 300 χιλιοστών με τη λιθογραφική μέθοδο ολοκλήρωσης των 65 νανομέτρων. Προορίζονταν για τους επιτραπέζιους υπολογιστές ως αντικαταστάτες των Pentium 4 και Pentium D. Σύμφωνα με τους ισχυρισμούς της Intel, ο Conroe προσφέρει 40% καλύτερες επιδόσεις με 40% λιγότερη ενέργεια σε σύγκριση με τους Pentium D. Όλοι οι επεξεργαστές Conroe κατασκευάστηκαν με 4ΜΒ κρυφής μνήμης επιπέδου 2 (L2 cache). Ωστόσο, λόγω κατασκευαστικών ατελειών ή ακόμα και για εμπορικούς σκοπούς, οι εκδόσεις E6300 και Ε6400 έχουν την μισή μόνο κρυφή μνήμη ενεργοποιημένη, δηλ. 2ΜΒ. Οι συγκεκριμένες σειρές δόθηκαν στην αγορά με βηματισμό B2.
Όπως γίνεται συνήθως, οι επεξεργαστές της ίδιας οικογένειας με λιγότερη κρυφή μνήμη, έχουν την υπόλοιπη απενεργοποιημένη γιατί αυτό επιτρέπει σε κομμάτια που αποτυγχάνουν να περάσουν τον ποιοτικό έλεγχο, να πουληθούν με χαμηλότερη τιμή. Όταν τελικά οι αποδόσεις στη παραγωγή βελτιώνονται, αυτά τα κομμάτια μπορούν να αντικατασταθούν από άλλα που ενσωματώνουν τόση κρυφή μνήμη όση χρειάζεται για να μειωθεί το κόστος παραγωγής.
Τα κατώτερα μοντέλα Ε6300 (1.86 GHz) και E6400 (2.13 GHz), με FSB 1066 MHz, δόθηκαν στη κυκλοφορία στις 27 Ιουλίου 2006. Οι επεξεργαστές Conroe έχουν αυξημένες ικανότητες σε σχέση με τα προηγούμενα μοντέλα στους ίδιους χρονισμούς. Σύμφωνα με μετρήσεις ακόμα και τα 4ΜΒ κρυφής μνήμης σε σχέση με τα 2ΜΒ σε επεξεργαστές με τους ίδιους χρονισμούς πυρήνα και FSB, προσφέρουν αυξημένες επιδόσεις 0-9% σε περιβάλλοντα προγραμμάτων και 0-16% αύξηση σε παιχνίδια. Τα μοντέλα υψηλότερων επιδόσεων ήταν οι Core 2 Duo Ε6600 (2.4 GHz) και Ε6700 (2.66 GHz). Οι επεξεργαστές αυτών των σειρών έχουν FSB 1066 ΜΗz, 4MB κοινή κρυφή μνήμη επιπέδου 2, και κατανάλωση 65W. Οι επεξεργαστές αυτοί επικράτησαν σε επιδόσεις των επεξεργαστών Atlhon 64 FX της AMD οι οποίοι αποτελούσαν μέχρι τότε τους ταχύτερους και δυνατότερους επεξεργαστές x86. Επίσης οι επεξεργαστές με τον πυρήνα Conroe, παρήγαγαν λιγότερη θερμότητα σε σχέση με τους προκατόχους τους. Αυτό επετεύχθη χάρις στη μέθοδο ολοκλήρωσης των 65 νανομέτρων αλλά και στην πιο αποτελεσματική μικροαρχιτεκτονική. μικρογραφία|180x180εσ|Ο επεξεργαστής Intel Core 2 Duo E6300 Οι επεξεργαστές Ε6320 (1.86 GHz) και Ε6420 (2.13 GHz) με κρυφή μνήμη 4ΜΒ δόθηκαν στη κυκλοφορία στις 22 Απριλίου του 2007. Στις 22 Ιουλίου, δόθηκαν ακόμα τέσσερις επεξεργαστές, η κυκλοφορία των οποίων συνέπεσε με τη κυκλοφορία των νέων τσίπσετ Intel Bearlake (x3x). Οι νέοι επεξεργαστές ονομάστηκαν Intel Core 2 Duo E6540, E6550, E6750 και Ε6850. Οι επεξεργαστές των οποίων οι ονομασίες τελειώνουν σε "50" έχουν ταχύτητα FSB 1333 MHz, όμως όλοι διαθέτουν 4ΜΒ κρυφής μνήμης. Ένα επιπλέον μοντέλο, το E6540 κυκλοφόρησε με πανομοιότυπα χαρακτηριστικά με τον Ε6550 με μόνες διαφορές τη μη υποστήριξη ορισμένων τεχνολογιών (Intel Trusted Execution και vPro). Οι παραπάνω επεξεργαστές είχαν σκοπό να ανταγωνιστούν τους AMD Phenom.
Όλοι οι Conroe επεξεργαστές Core 2, σταδιακά καταργήθηκαν μέχρι τον Μάρτιο του 2009.
Conroe XE
Επισήμως, ο επεξεργαστής Core 2 Extreme Χ6800 κυκλοφόρησε στις 29 Ιουλίου 2006, ωστόσο ορισμένοι έμποροι λιανικής είχαν στην διάθεση τον συγκεκριμένο από τις 13 του ίδιου μήνα και μάλιστα αρκετά υπερτιμημένο. Τα λιγότερο δυνατά μοντέλα των Core 2 Duo (της σειράς Ε6x00), είχαν προγραμματισθεί για ταυτόχρονη κυκλοφορία με τον Χ6800. Ο επεξεργαστής αυτός αποτελούνταν από τον πυρήνα Conore XE και αντικατέστησε τους (επίσης διπλού πυρήνα) Pentium Extreme Edition. Ο χρονισμός του ήταν στα 2.93 GHz με ταχύτητα FSB στα 1066 MHz, παρ' όλο που αρχικώς ήταν σχεδιασμένοι με χρονισμό στα 3.33 GHz και ταχύτητα FSB στα 1333ΜΗz. Η κατανάλωση του κυμαινόταν μεταξύ 75 και 80 βατ. Με την τεχνολογία SpeedStep ενεργοποιημένη, η μέση θερμοκρασία του στο ρελαντί ήταν όση ήταν και η θερμοκρασία περιβάλλοντος στο οποίο βρίσκονταν (με τον ανεμιστήρα της ψύκτρας στις 1500 στροφές/δευτ.).
Όπως και οι Core 2 Duo, ο Χ6800 έχει 4ΜΒ κοινής κρυφής μνήμης επιπέδου 2. Έτσι η μόνη διαφορά του με τους υπόλοιπους είναι ο ταχύτερος χρονισμός και ο ξεκλείδωτος πολλαπλασιαστής, συνήθη χαρακτηριστικά πλεονεκτήματα αυτών των εκδόσεων. Ο ξεκλείδωτος πολλαπλασιαστής προς τα πάνω, απευθύνεται κυρίως στους ενθουσιώδεις χρήστες καθώς τους επιτρέπει να ανεβάσουν ευκολότερα και γρηγορότερα τον χρονισμό του επεξεργαστή. Αυτό δεν είναι εφικτό στους κοινούς Core 2 Duo καθώς ο πολλαπλασιαστής τους είναι κλειδωμένος (μόνο προς τα πάνω) και ο μόνος τρόπος αύξησης του χρονισμού είναι η μεταβολή του ρολογιού του FSB.
Allendale
Μια χαμηλότερου κόστους έκδοση του πυρήνα Conroe, ήταν ο Allendale ο οποίος ενσωματώθηκε στους επεξεργαστές της σειράς Ε4000. Χαρακτηριστικά τους, η χαμηλότερη συχνότητα του FSB στα 200 ΜΗz (800 ΜΤ/s) και όχι 266 ΜΗz (1066 ΜΤ/s), και τη μισή ποσότητα κρυφής μνήμης, σε μικρότερη επιφάνεια κάτι που εκτόξευσε την απόδοση της παραγωγής. Τα περισσότερα ΜΜΕ αναφέρονταν με το όνομα Allendale σε όλους τους επεξεργαστές (τους συμβατούς με το socket 775) με βηματισμό L2 και M0, ενώ η Intel αναφέρεται σε όλους αυτούς ως Conroe.
Ο επεξεργαστής Core 2 Duo E4300, χρησιμοποιεί τον πυρήνα Allendale, και κυκλοφόρησε στις 21 Ιανουαρίου του 2007. Οι επεξεργαστές με τον πυρήνα Allendale, κατασκευάζονταν για την υποδοχή LGA 775 με τη λιθογραφική μέθοδο ολοκλήρωσης των 65 νανομέτρων. Μια νέα σειρά επεξεργαστών Allendale, η Ε2000, κυκλοφόρησε στα μέσα του Ιουνίου 2007, με την εμπορική ονομασία Pentium Dual-Core. Η ποσότητα κρυφής μνήμης μειώθηκε εκ νέου στο μισό και οι επεξεργαστές που προέκυψαν κυκλοφόρησαν με την εμπορική ονομασία Celeron. Η σειρά επεξεργαστών Celeron E1000 έχει 512 kB κοινής κρυφής μνήμης επιπέδου 2, ανάμεσα στους δυο πυρήνες.
Συνακόλουθοι επεξεργαστές της σειράς Ε4000 που κυκλοφόρησαν ήταν οι Ε4500 και Ε4600. Ο τελευταίος επεξεργαστής, ο Ε4700 είχε βηματισμό G0 αντί για M0, καθιστώντας τον πυρήνα του ώς Conroe. Οι επεξεργαστές της σειράς Ε4000 σταμάτησαν να κυκλοφορούν στις 6 Μαρτίου του 2009.
Οι επεξεργαστές Ε6300 και Ε6400, όπως επίσης και οι πανομοιότυποί τους, Xeon 3040 και 3050 κατασκευάστηκαν με τον αρχέτυπο βηματισμό Β2, με τη μισή κρυφή μνήμη απενεργοποιημένη (2 από τα 4 ΜΒ) πριν από το πρώτο τρίμηνο του 2007 και στη συνέχεια με το βηματισμό L2 με εγγενή 2 ΜΒ κρυφής μνήμης.
Conroe-L
Ο επεξεργαστής Celeron με τον πυρήνα Conroe-L, είναι ένας μονοπύρηνος επεξεργαστής που κατασκευάστηκε με τη μικροαρχιτεκτονική Core και είναι χρονισμένος πιο χαμηλά απ' ό,τι οι Celeron με τον πυρήνα Cedar Mill, αλλά ακόμα και έτσι τους έβγαζε εκτός μάχης στις επιδόσεις. Ο πυρήνας αυτός είναι επίσης ολοκληρωμένος στα 65 νανόμετρα. Σε αυτή τη γενιά των Celeron, η ταχύτητα του FSB έχει αυξηθεί από τα 533ΜΤ/s στα 800 MT/s ενώ η κατανάλωση μειώθηκε από τα 65 στα 35 βάτ. Παραδοσιακά όλοι οι Celeron, δεν διαθέτουν εξελιγμένες τεχνολογίες των μεγαλύτερων μοντέλων, όπως Intel VT-x ή SpeedStep. Όλα τα μοντέλα είναι μονοπύρηνα στοχεύοντας να είναι μια συμφέρουσα αγορά για τους απλούς χρήστες, όπως ακριβώς και οι επεξεργαστές Sempron της ΑΜD. Η συγκεκριμένη σειρά άρχισε να κυκλοφορεί στις 5 Ιουνίου 2007.
Στις 21 Οκτωβρίου του ίδιου έτους παρουσιάστηκε ο Celeron 220, ο οποίος ήταν ενωμένος με την μητρική κάρτα (μια μητρική με κωδικό D201GLY2). Με χρονισμό στα 1.2 GHz και 512 kB κρυφής μνήμης, είχε κατανάλωση μόλις 19 βάτ και μπορούσε να ψυχθεί παθητικά. Ο Celeron 220 αποτέλεσε τον διάδοχο του 215 ο οποίος ήταν βασισμένος στον πυρήνα Yonah.
Κατηγορία:Μικροεπεξεργαστές Intel
Γιάννης Μπεχράκης
Ο Γιάννης Μπεχράκης (1960 – 2 Μαρτίου 2019) ήταν Έλληνας φωτορεπόρτερ και επικεφαλής του φωτογραφικού τμήματος (chief Photographer) του ειδησεογραφικού πρακτορείου Reuters στην Ελλάδα.
Γεννήθηκε το 1960 στην Αθήνα. Σπούδασε φωτογραφία στο Athens School of Arts and Technology και στο Πανεπιστήμιο Μίντλσεξ (Middlesex University) στο Λονδίνο.
Εργάστηκε ως φωτογράφος στην Αθήνα τη διετία 1985-86. Το 1988 ξεκίνησε να δουλεύει για το Reuters στην Αθήνα. Η πρώτη του δουλειά στο εξωτερικό ήταν η κάλυψη της κρίσης στη Λιβύη τον Ιανουάριο του 1989.
Στη διάρκεια της καριέρας του είχε καλύψει πολέμους σε διάφορα μέρη του κόσμου, την μεταναστευτική και προσφυγική κρίση, καθώς και μεγάλα πολιτικά και αθλητικά γεγονότα. Για τη δουλειά του έχει βραβευτεί στην Ελλάδα και στο εξωτερικό.
Ως επικεφαλής της ομάδας φωτογράφων του πρακτορείου Reuters είχε βραβευθεί το 2016 με το βραβείο Πούλιτζερ.